Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Din păcate, "câinii roşii" au pierdut calificarea în finală, după 0-1 în tur şi 1-2 pe Stadionul 23 August. Dar echipa a realizat un parcurs superb, unul care a cuprins inclusiv duelul cu Hamburg, cu cele două rezultate surprinzătoare, 3-0 şi 2-3.

La 36 de ani distanţă, Cornel Dinu, ajuns la 71 de ani, vorbeşte fără niciun fel de perdea despre valizele cu bani pe care echipele din România le dădeau arbitrilor, despre ascultarea şedinţelor tehnice ale adversarilor de către Securitatea de la Bucureşti. Şi spune din nou că fostul oficial al câinilor, Constantin Anghelache, a fost şeful spionajului românesc la Londra.

Cornel Dinu: "Cu Liverpool nu am mai putut să umblăm la arbitri, ca la precedentele jocuri europene"

Cornel Dinu a povestit pentru Gazetă că în acea perioadă Dinamo primea ajutor financiar de la Securitate pentru a putea beneficia de ajutorul arbitrilor.

"N-am putut să mai umblăm la arbitri, așa cum făcuserăm în precedentele jocuri europene. N-a mai mers fiindcă nu mai era loc pentru căței! Erau semifinalele Cupei Campionilor, nu prea mai era loc pentru Dinamo din Est!

Înainte de Liverpool jucaserăm cu Dinamo Minsk. Am dus gențile cu bani și la Tbilisi, unde s-a jucat turul, și la București. În URSS a fost mai complicat, fiindcă arbitrul Castillejo era păzit de KGB, dar am reușit. La București, au fost momente în care sovieticii ne dominau atât de rău încât arbitrul a venit la margine și mi-a spus: 'Mai ține-i în picioare un pic, că mai mult de atât nu pot să fac!'.

Cu Hamburg, la fel, am dus geanta cu bani. Dar toți procedau așa! Dinamo a ajuns la acel nivel pe valoarea echipei, practica asta cu valizele pentru arbitri era generală, doar că românii țineau atunci la imaginea țării, conta! Iar despre sovietici se știa și că beau un ceai super-energizant, așa-zis 'al urșilor'.

Cornel Dinu spune că el i-a dus geanta cu bani arbitrului Jan Kieser

Atunci (n.r. cu Hamburg, la 3-0) a fost arbitru Kieser, un inspector școlar. Eu i-am dat banii, el mi-a făcut cadouri, o cravată și un inel din argint. Chiar am deschis geanta înainte să i-o predau domnului Kieser, am vrut să văd, din curiozitate, cam despre câți bani era vorba. Erau toate bancnotele Europei: franci francezi, franci elvețieni, mărci. Securitatea îmi dăduse banii așa cum reușise să-i strângă, nu era toată suma într-o monedă.

În sezonul care a urmat, '84-'85, am jucat cu Bordeaux și ne-a arbitrat un scoțian, McGinlay. Anghelache îl abordase din timp, dinainte ca el să plece din Scoția, și Securitatea pregătise o geantă cu 25.000 de dolari. O geantă pe care a preluat-o Vasile Anghel și nu i-a mai dus-o arbitrului. Am avut vreo 16 ocazii, dar ne-a "tocat" scoțianul. S-a terminat 1-1 la București și s-a calificat Bordeaux, care ne egalase în prelungiri", a povestit Cornel Dinu pentru sursa citată.

Cornel Dinu este membru al Asociaţiei Dinamovişti pentru Dinamo care vrea să preia clubul de la Negoiţă

Cornel Dinu este implicat în Asociaţia Dinamovişti pentru Dinamo şi se află într-un război deschis cu Ionuţ Negoiţă, patronul care a anunţat că Dinamo va intra n faliment dacă nu vine nimeni să-l preia de la el cu tot cu datorii.

Dinu le cere tuturor fanilor lui Dinamo, mai ales celor de la PCH, să se unească pentru binele clubului din Şoseaua Ştefan cel Mare.

Etichete:

,

,

,